नकआउट चरणमा आईसीएफसी
आईसीएफसी फाइनान्स सेन्चुरी बैंक कर्पोरेट सुपर सिक्स क्रिकेट प्रतियोगिताको प्रिक्वाटरफाइनल पुगेको छ । समूह ‘सी’ को आईसीएफसीले आईएमई ग्रुपलाई ६१ रनले र नेपाल टेलिकमलाई २३ रनले हरायो । 
काठमाडौं — आईसीएफसी फाइनान्स सेन्चुरी बैंक कर्पोरेट सुपर सिक्स क्रिकेट प्रतियोगिताको प्रिक्वाटरफाइनल पुगेको छ । समूह ‘सी’ को आईसीएफसीले आईएमई ग्रुपलाई ६१ रनले र नेपाल टेलिकमलाई २३ रनले हरायो ।  त्रिवि मैदान कीर्तिपुरमा अरविन्द राणाको नटआउट ३६ र रिमेश रेग्मीको नटआउट ३१ रनमा आईसीएफसीले निर्धारित ५ ओभरमा ८९ रन बनायो । आईएमईले ३ ओभरमै ४ विकेट गुमाई २८ रनमात्र बनाउन सक्यो । अर्को खेलमा आईसीएफसीका प्रमुख ब्याट्सम्यान चम्किए । अरविन्दको नटआउट ३४ र रिमेशको नटआउट ३३ रनमा टोलीले १ विकेट गुमाई ८२ रन बनायो । हरिकृष्ण शर्माले २७ र प्रवीण नेपालीले २४ रन बनाए पनि टेलिकमले २ विकेट गुमाई ५९ रनमात्र बनाउन सक्यो ।नकआउट चरण पुग्ने अर्को टोली सेन्चुरी बैंक थियो । सेन्चुरीले माछापुच्छ्रे बैंकलाई ५ विकेट र अन्नपूर्ण मिडियालाई ६५ रनले हरायो । माछापुच्छ्रेले ५१–१ को स्कोर बनायो । सुनित श्रेष्ठले २० रन जोडे । सेन्चुरीबाट सुरज तिमल्सिनाले २ र दिवेश डंगोलले १ विकेट लिए । सुरजले २६ र सुवास शर्माले २३ रन बनाएपछि सेन्चुरीले ३ ओभरमै ५५ रन बनाएर लक्ष्य पूरा गर्‍यो । मंगलबारै नबिल बैंकले ओम डेभलप्मेन्ट बैंकलाई ८० रन, कैलाश विकास बैंकले इम्प्लोइज प्रोभिडेन्ट फन्डलाई २ रन, सनबी डिजाइन स्टुडियोले जनता बैंकलाई ६ विकेटले हराए ।